CELEX: 32019R0254
Language: lv
Date: 2018-11-09 00:00:00
Title: Komisijas Deleģētā regula (ES) 2019/254 (2018. gada 9. novembris) par Eiropas Parlamenta un Padomes Regulas (ES) Nr. 1315/2013 par Savienības pamatnostādnēm Eiropas transporta tīkla attīstībai III pielikuma pielāgošanu (Dokuments attiecas uz EEZ.)

14.2.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 43/1
               
            
         KOMISIJAS DELEĢĒTĀ REGULA (ES) 2019/254
         (2018. gada 9. novembris)
         par Eiropas Parlamenta un Padomes Regulas (ES) Nr. 1315/2013 par Savienības pamatnostādnēm Eiropas transporta tīkla attīstībai III pielikuma pielāgošanu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2013. gada 11. decembra Regulu (ES) Nr. 1315/2013 par Savienības pamatnostādnēm Eiropas transporta tīkla attīstībai un ar ko atceļ Lēmumu Nr. 661/2010/ES (1), un jo īpaši tās 49. panta 6. punktu,
         tā kā:
         
                     (1)
                  
                  
                     Regulā (ES) Nr. 1315/2013 ir paredzēta iespēja pielāgot Eiropas transporta tīkla (TEN-T), kas pagarināts noteiktās kaimiņvalstīs, orientējošās kartes, pamatojoties uz augsta līmeņa nolīgumiem starp Savienību un attiecīgajām kaimiņvalstīm par transporta infrastruktūras tīkliem.
                  
               
                     (2)
                  
                  
                     Starp Savienību un Austrumu partnerības valstīm (Armēnijas Republiku, Azerbaidžānu, Baltkrieviju, Moldovas Republiku un Ukrainu) 2017. gada 24. novembrī tika parakstīti augsta līmeņa nolīgumi par visaptverošo TEN-T karšu orientējošā pagarinājuma pielāgošanu un visaptverošo tīkla karšu pamattīkla savienojumu noteikšanu. Augsta līmeņa nolīgums starp Savienību un Gruziju tika parakstīts 2018. gada 18. jūlijā. Nolīgumi attiecas uz dzelzceļa un autoceļu tīkliem, kā arī ostām un lidostām. Orientējošo visaptverošā tīkla karšu pielāgošanai un jo īpaši orientējošā pamattīkla identifikācijai vajadzētu ļaut Savienībai precīzāk virzīt sadarbību ar Austrumu partnerības valstīm.
                  
               
                     (3)
                  
                  
                     Tādēļ Regula (ES) Nr. 1315/2013 būtu attiecīgi jāgroza,
                  
               IR PIEŅĒMUSI ŠO REGULU.
         
            1. pants
            Regulas (ES) Nr. 1315/2013 III pielikumu groza tā, kā izklāstīts šīs regulas pielikumā.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 9. novembrī
            
               
                  Komisijas vārdā –
               
               
                  priekšsēdētājs
               
               Jean-Claude JUNCKER
            
         
         
            (1)  OV L 348, 20.12.2013., 1. lpp.
         
      
      
         
            PIELIKUMS
            Regulas ES) Nr. 1315/2013 III pielikumu groza šādi:
            
                        1)
                     
                     
                        pielikuma 15. iedaļā (Armēnijas Republika, Azerbaidžāna, Gruzija) pievieno šādas kartes (15.3. un 15.4. attiecībā uz Armēnijas Republiku):
                        “ 
                        
                            ”
                     
                  
                        2)
                     
                     
                        pielikuma 15. iedaļā (Armēnijas Republika, Azerbaidžāna, Gruzija) pievieno šādas kartes (15.5. un 15.6. attiecībā uz Azerbaidžānu):
                        “ 
                        
                            ”
                     
                  
                        3)
                     
                     
                        pielikuma 15. iedaļā (Armēnijas Republika, Azerbaidžāna, Gruzija) pievieno šādas kartes (15.7. un 15.8. attiecībā uz Gruziju):
                        “ 
                        
                            ”
                     
                  
                        4)
                     
                     
                        pielikuma 16. iedaļā (Baltkrievija, Moldovas Republika, Ukraina) pievieno šādas kartes (16.3. un 16.4. attiecībā uz Baltkrieviju):
                        “ 
                        
                            ”
                     
                  
                        5)
                     
                     
                        pielikuma 16. iedaļā (Baltkrievija, Moldovas Republika, Ukraina) pievieno šādas kartes (16.5. un 16.6. attiecībā uz Moldovas Republiku):
                        “ 
                        
                            ”
                     
                  
                        6)
                     
                     
                        pielikuma 16. iedaļā (Baltkrievija, Moldovas Republika, Ukraina) pievieno šādas kartes (16.7. un 16.8. attiecībā uz Ukrainu):
                        “ 
                        
                            ”